R A T I 0. 25 



etiam atque etiam commendatus. Hi namque, egregii si spectabant disci- 

 puli cum ingenium eximium perque politum, turn optimam ejus studiorum 

 rationem, turn vero etiam mores integerrimos et honestissimos , profecto 

 habebant, quo sperarent et exspectarent , fore ut talem se praestaret, 

 qualem futurum augurabantur. Justam autem fuisse hanc existimationem , 

 quisque doctus facile quidem concedet, qui propius attenderit rationem 

 speciminis academici *) , quod BERNARDUS, ad suininos in Medicina honores 

 capessendos, praebuit publiceque omnium examini submisit, ad diem 

 6 Aprilis, anno 1796. 



Exspectationi autem BERNARDUS plane satisfecit. Summopere namque 

 id operam dedit, ut in praxi medica doctrinae principiis probatis duceretur. 

 Hisce igitur artis praecepta esse superstruenda , consilioque porro prudenti 

 esse agendum, persuasum sibi habebat, probe etiam' judicans, bonum 

 Medicum cautum imprimis, immo timidum potius quam audacem, esse 

 oportere. Hanc normam sibi sequendam praescripsit ; hanc tenuit , ab 

 eaque non decedens, in eadem adhibenda excelluit. Hac namque duce 

 aegrotantiurn saluti optime et felicissime consuluit, neque alios latuit 

 quam sibi vellet in medendo cautelam et prudentiam, praecipuam Medici 

 dotem. Brevi igitur omnes ei confidebant, nominisque fama crevit, ita 

 ut in urbe natali non modo, verum etiam alibi, aegrotantibus opitula- 

 retur, et aliunde quamplures eum adirent, auxilium aut consulta petentes; 

 quin etiam a LUDOVICO NAPOLEONTE , Hollandiae tune Rege , designaretur 

 ut sibi foret Medicus a consultis. Ob cognitam insuper spectatarnque 

 probitatem rerumque prudentiam, ob id, quod bonum honestumque maxime 

 esse expetendum suo ipse exemplo comprobabat, omnes eum magni facie- 

 bant, fiebatque ut saepius ad munera vel officia publica obeunda rogaretur 

 et vocaretur. Sic per decennium fuit Praeses collegii, cui, in Provincia 

 Hollandiae Septentrionalis , rerum, ad Medicinam factitandam pertinen- 

 tium, moderandarum et tuendarum cura erat mandata. Sic, quo tempore 

 NAPOLEON , Gallorum Imperator , dominabatur , urbis Harlemi Magistratui 

 fuit Adjunctus, itemque postea inter Civitatis Harlemensis Senatores 

 adlectus. 



Specimen inangurale , sistens Quaestiones medial aryumenli. 



4 



